สวัสดีค่ะ หนูมีอาการคันจมูกยุบยิบแล้วก็จาม ตรงปากล่างมีตุ่มใสๆแดงๆเหมือนเม็ดเลือดค้างจะเป็นภูมิแพ้จมูกหรือแพ้ลิปมันคะ
สวัสดีค่ะ อาการคันจมูกและจามนั้นอาจจะเกิดจากการมีภูมิแพ้จมูก ทำให้มีอาการคัดจมูก ในช่วงเช้า หรือช่วงก่อนนอน อาจเป็นติดต่อกันมาหลายอาทิตย์ เป็นๆหายๆมาตลอด มีตุ่มขึ้นตามผิวหนังหรือริมฝีปากได้เช่นกัน สาเหตุอื่นๆของอาการคัดจมูกเช่นคออักเสบ มีอาการไอ มีน้ำมูก เจ็บคอ ไซนัสอักเสบ อาจมีการปวดตามใบหน้าร่วมด้วย หรือการที่มีตุ่มใสๆที่ริมฝีปากอาจจะเกิดจากการแพ้เครื่องสำอางที่ใช้บริเวณปากทำให้เกิดเป็นผื่นผิวหนังอักเสบได้ค่ะ แต่หากมีอาการคันจมูกร่วมด้วย อาจจะนึกถึงภาวะภูมิแพ้นำมาก่อนภูมิแพ้จมูกมักจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ไรฝุ่น เกสรดอกไม้ ส่วนใหญ่มักสัมพันธ์กับฝุ่น จึงควรหลีกเลี่ยงสถานที่ที่มีฝุ่นควันมาก ซักผ้าปูที่นอนบ่อยๆ ไม่เอาสัตว์เลี้ยงเข้าไปในห้องนอนหากมีอาการเรื้อรังมากกว่า 2 อาทิตย์ ร่วมกับมีไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่าง ควรรีบไปพบแพทย์